CELEX: 62020CN0227
Language: et
Date: 2020-06-01 00:00:00
Title: Kohtuasi C-227/20: 1. juunil 2020 esitatud hagi – Euroopa Komisjon versus Itaalia Vabariik

3.8.2020   
            
            
               ET
            
            
               Euroopa Liidu Teataja
            
            
               C 255/13
            
         
      1. juunil 2020 esitatud hagi – Euroopa Komisjon versus Itaalia Vabariik
      (Kohtuasi C-227/20)
      (2020/C 255/16)
      Kohtumenetluse keel: itaalia
      
         Pooled
      
      
         Hageja: Euroopa Komisjon (esindajad: R. Tricot, G. Gattinara)
      
         Kostja: Itaalia Vabariik
      
         Hageja nõuded
      
      Hageja palub Euroopa Kohtul:
      
                  1)
               
               
                  tuvastada, et kuna Itaalia Vabariik ei ole vastu võtnud karistusnorme, mida kohaldatakse Euroopa Parlamendi ja nõukogu 16. aprilli 2014. aasta määruse nr 511/2014 geneetilistele ressurssidele juurdepääsu ja nende kasutamisest saadava tulu õiglase ja erapooletu jaotamise Nagoya protokollist tulenevate kasutajate jaoks ette nähtud vastavusmeetmete kohta liidus (1) artiklite 4 ja 7 rikkumise korral, ei ole võtnud kõiki vajalikke meetmeid nende normide kohaldamise ja selle tagamiseks, et ette nähtud karistused oleksid tõhusad, proportsionaalsed ja hoiatavad, ega ole edastanud neid karistusnorme komisjonile 11. juuniks 2015, siis on ta rikkunud määruse nr 511/2014 artiklist 11 tulenevaid kohustusi;
               
            
                  2)
               
               
                  mõista kohtukulud välja Itaalia Vabariigilt.
               
            
         Väited ja peamised argumendid
      
      Komisjon väidab, et Itaalia Vabariik ei ole veel vastu võtnud karistusnorme, mida kohaldatakse määruse nr 511/2014 artiklite 4 ja 7 rikkumise korral, ja seda hoolimata asjaolust, et esiteks pidid need meetmed olema liikmesriikide õiguskorras kehtestatud juba alates 11. juunist 2014 ja teiseks pidid liikmesriigid nende järgimiseks võtma „kõik vajalikud meetmed nende kohaldamise tagamiseks“, nagu näeb ette määruse nr 511/2014 artikli 11 lõike 1 viimane lause.
      Lisaks seisneb selle määruse artikli 11 rikkumine ka selles, et Itaalia Vabariik ei ole karistusmeetmetest teatanud. Selles osas oli Itaalia Vabariik määruse nr 511/2014 artikli 11 viimase lõike alusel kohustatud hiljemalt 11. juuniks 2015 teavitama komisjoni „lõikes 1 osutatud normidest“, st „artiklite 4 ja 7 rikkumise korral kohaldatava[test] karistusnormid[est]“.
      
         (1)  ELT 2014, L 150, lk 59.